30. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 361523 της 14/19 Οκτ. 1970 (ΦΕΚ Β΄ 732) Περί μετατροπής ενίων κλάδων μονίμου προσωπικού ως προσωρινών. Έχοντες υπ’ όψει τας διατάξεις του άρθρ. 1 του Ν.Δ. 385/1969 «περί προσλήψεως προσωπικού επί σχέσει ιδιωτικού δικαίου εις Δημοσίας Υπηρεσίας και Ν.Π.Δ.Δ.» ως και τας τοιαύτας του υπ’ αριθ. 4/1961 Β.Δ/τος «περί Οργανισμού του Υπουργείου Γεωργίας», ως αύται ετροποποιήθησαν και συνεπληρώθησαν μεταγενεστέρως αποφασίζομεν: Ορίζομεν ότι αι κεναί οργανικαί θέσεις και αι εκάστοτε κενούμεναι των κάτωθι κλάδων προσωπικού, μετατρέπονται εις θέσεις επί συμβάσει ιδιωτικού δικαίου αορίστου χρόνου: 1.Κλάδος Β7 Τεχνιτών Γεωργικών Μηχανών. 2.Κλάδος Β12 Τεχνιτών Γεωργίας. 3.Κλάδος Β14 Οδηγών Αυτοκινήτων. 4.Κλάδος Β24 Συντηρητών Κτιρίων. 5.Κλάδος Β26 Πινακογράφων-Στοιχειοθετών-Μονοτυπών. 6.Κλάδος Γ2 Υγειονομοφυλάκων Λοιμοκαθαρτηρίων Ζώων. 7.Κλάδος Γ3 Ηλεκτροτεχνιτών. 8.Κλάδος Γ5 Εισπρακτόρων Ζυγιστών Ιχθυοτροφείων. 9.Κλάδος Γ6 Φυλάκων Ιχθυοτροφείων. Η παρούσα δημοσιευθήτω δια της Εφημερίδος της Κυβερνήσεως. 